**Srednja škola fra Andrije Kačića Miošića**

Makarska, Breljanska 3

Tel. 021/610-304

[**http://www.ss-fraandrijekacicamiosica-ma.skole.hr/**](http://www.ss-fraandrijekacicamiosica-ma.skole.hr/)

**EKONOMIST**

Stjecanjem srednje stručne spreme u zanimanju ekonomist, stječe se široka mogućnost zapošljavanja (u banci, osiguranju, trgovačkim, turističkim i ugostiteljskim poduzećima…), a poslovi na kojima ekonomist može raditi su poslovi knjigovodstva, financijski poslovi (računovodstvo, bankarstvo, blagajnički poslovi), poslovi ekonomske promidžbe i slično. Ekonomist može otvoriti vlastito poduzeće ili se baviti poduzetništvom. Na radnim mjestima gdje se zapošljavaju ekonomisti većina poslova se obavlja na računalima, za što se osposobljavaju kroz program informatike u srednjoj školi.

Poželjne osobine: inicijativa, odgovornost, točnost, ažurnost, sistematičnost, razvijene komunikacijske vještine.

Ekonomski program pruža učenicima stručna znanja te imaju široku mogućnost zapošljavanja, a isto tako mogu nastaviti obrazovanje na sveučilišnim ili stručnim studijima.

Školovanje završava obranom završnog rada, a učenici mogu polagati i državnu maturu (više od 90% naših ekonomista polaže državnu maturu).

|  |
| --- |
| **ŠKOLA NUDI IZVANNASTAVNE SADRŽAJE:** |
| * **Školski list *Krugovi koji se šire***
 |
| * **Fakultativna nastava stranih jezika (DSD -njemačka jezična diploma; francuski jezik, ruski jezik)**
 |
| * **Natjecanja (Knjigovodstvo, Savršeni ekonomist, ...)**
* **Sajam vježbeničkih tvrtki)**
 |
| * **Sportski turniri**
 |
| * **Izleti**
* **Humanitarne aktivnosti**
 |

**Ove godine navršava se osamdeset godina od osnivanja Ekonomske škole u Makarskoj (1936.)!**

|  |  |
| --- | --- |
| **Nastavni program** | **Ekonomist** |
| Tjedni broj sati |
| **1. r.** | **2. r.** | **3. r.** | **4. r.** |
| Hrvatski jezik | 3 | 3 | 3 | 3 |
| Strani jezik s dopisivanjem\* | 3 | 3 | 3 | 3 |
| Povijest | 2 | 2 | - | - |
| Vjeronauk / Etika | 1 | 1 | 1 | 1 |
| Geografija\*\* | 2 | 2 | 2 | 2 |
| TZK | 2 | 2 | 2 | 2 |
| Matematika\*\*\* | 3 | 3 | 3 | 3 |
| Kemija | 2 | - | - | - |
| Biologija | 2 | - | - | - |
| Osnove ekonomije | 2 | 2 | 2 | 2 |
| Statistika | - | - | 2 | - |
| Poslovne komunikacije | 2 | 2 | - | - |
| Komunikacijsko prezentacijske vještine | - | - | 2 | - |
| Računovodstvo | 2 | 3 | 3 | 4 |
| Marketing | - | - | 2 | 2 |
| Bankarstvo i osiguranje | - | - | 3 | 2 |
| Poduzetništvo | 2 | 3 | - | - |
| Vježbenička tvrtka | - | - | 2 | 2 |
| Društveno odgovorno poslovanje | - | 2 | - | - |
| Pravno okruženje poslovanja | - | - | - | 2 |
| Informatika | 2 | 2 | - | - |
| Izborni predmet"" | 2 | 2 | 2 | 2 |
| **UKUPNO** | **33** | **33** | **33** | **33** |
| **STRUČNA** **PRAKSA**(godišnji broj sati) | **-** | **84** | **84** | **84** |

"" Izborni predmeti: - u 1.r.: obiteljski posao ili globalno poslovno okruženje

- u 2.r.: uvod u poslovno upravljanje ili osnove turizma

 - u 3. r.: računovodstvo neprofit. organizac. ili upravljanje prodajom

 - u 4. r.: analiza financijskih izvješća ili marketing usluga

**\*** Učenik nastavlja učiti jezik koji je učio u OŠ; 98% učenika uči engleski jezik

\*\* Sadržaj predmeta obuhvaća: opću ekonomsku geografiju, ekonomsku geografiju svijeta, Europe i Hrvatske.

\*\*\* Sadržaj predmeta obuhvaća: matematiku i gospodarsku matematiku.

U trećem razredu učenici dobivaju predmet VJEŽBENIČKA TVRTKA gdje samostalno osnivaju vlastitu tvrtku i vode njeno poslovanje. Kroz ovaj predmet učenici pokazuju svoju kreativnost, odgovornost, sposobnost timskog rada, korištenje znanja stranih jezika. Vještine koje učenicima nudi vježbenička tvrtka omogućit će im kvalitetno uključivanje u stvarni poslovni svijet. U travnju svake godine najuspješnije tvrtke iz naše škole predstavljaju se na Međunarodnom sajmu vježbeničkih tvrtki u Zagrebu.